SET ปิดลบ 8 จุดสวนภูมิภาค โบรกฯแนะจับตาหุ้น CRC เข้าเทรดพรุ่งนี้!
SET ปิดลบ 8 จุดสวนภูมิภาค โบรกฯแนะจับตาหุ้น CRC เข้าเทรดพรุ่งนี้!
SET ปิดลบ 8 จุดสวนภูมิภาค โบรกฯแนะจับตาหุ้น CRC เข้าเทรดพรุ่งนี้!
19 ก.พ. 2563

ผู้สื่อข่าวรายงานว่า ดัชนีปิดวันนี้ที่ระดับ 1,505.54 ลดลง 8.14 จุด (-0.54%) มูลค่าการซื้อขาย 68,726.32 ล้านบาท
10 หุ้นกดดัชนีวันนี้

ด้านนักวิเคราะห์ เปิดเผยว่า ตลาดหุ้นไทยวันนี้ปรับตัวลงสวนทางตลาดหุ้นภูมิภาคเอเชียส่วนใหญ่ที่ปรับตัวขึ้นหลังมีข่าวดีจีนพบยาต้านไวรัสโควิด-19 และจำนวนผู้เสียชีวิตลดลงต่ำกว่าวันละ 100 คน ทำให้คลายความกังวลไปได้บ้าง รวมถึงทุกหน่วยงานของจีนต่างร่วมมือกันช่วยสนับสนุนการฟื้นตัวของเศรษฐกิจ ทั้งการอัดฉีดสภาพคล่องเข้าระบบ, นโยบายการคลัง รวมไปถึงการห้าม Short หุ้น เป็นต้น
สำหรับบ้านเราในวันพรุ่งนี้หุ้นของ บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC จะเข้าเทรดวันแรก และจะเข้าไปอยู่ในการคำนวณ MSCI แทนหุ้น ROBINS และเข้า SET50 ด้วย วันนี้จึงมีแรง Take profit หุ้นที่ปรับตัวขึ้นไปแรงก่อนหน้านี้ เพื่อเตรียมเงินไว้ลงทุนใน CRC โดยขายกลุ่มไฟแนนซ์ อย่าง MTC แม้ผลประกอบการจะออกมาดีแต่ก็มองว่าผ่านจุด peak แล้ว คาดว่าไตรมาส 1/63 อาจซบเซาตามภาพรวมเศรษฐกิจ และอาจมี NPL เพิ่มขึ้น อีกทั้งมีแรงขายหุ้นกลุ่มโรงไฟฟ้า และกลุ่มสื่อสารอย่าง DTAC เป็นต้น แต่หุ้นที่ฟื้นตัวก็มีหุ้นในกลุ่มแบงก์ และกลุ่มพลังงาน
โดยแนะนำนักลงทุนติดตามศาลรัฐธรรมนูญนัดวินิจฉัยคำร้องยุบพรรคอนาคตใหม่ในวันที่ 21 ก.พ.นี้ แต่มองว่าไม่น่าจะมีนัยสำคัญต่อตลาดฯมากนัก และความคืบหน้าของการใช้จ่ายงบประมาณปี 63 รวมถึงการประกาศผลประกอบการของ PTT, BANPU และ CPF ที่จะออกมาในวันพรุ่งนี้
ส่วนแนวโน้มการลงทุนในวันพรุ่งนี้ (20 ก.พ.) นายณัฐพล กล่าวว่า ตลาดฯคงจะยังพักตัว โดยมีแนวรับ 1,490-1,495 จุด ส่วนแนวต้าน 1,510 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่      
BAM มูลค่าการซื้อขาย 5,012.44 ล้านบาท  ปิดที่ 27.50 บาท ลดลง 1.50 บาท
AOT มูลค่าการซื้อขาย 4,361.64 ล้านบาท  ปิดที่ 67.75 บาท ลดลง 1.50 บาท
PTT มูลค่าการซื้อขาย 3,509.51 ล้านบาท  ปิดที่ 44.00 บาท เพิ่มขึ้น 1.25 บาท
SCB มูลค่าการซื้อขาย 3,367.21 ล้านบาท ปิดที่ 102.50 บาท เพิ่มขึ้น 3.50 บาท
GPSC มูลค่าการซื้อขาย 2,506.81 ล้านบาท ปิดที่ 71.75 บาท ลดลง 4.00 บาท
ตลาดหุ้นเอเชีย
